**SIA “Atkritumu apsaimniekošanas sabiedrība “PIEJŪRA”” sākotnējā sabiedriskā apspriešana ietekmes uz vidi novērtējuma ietvaros paredzētajai darbībai *“Jaunas atkritumu apglabāšanas krātuves izveidei cieto sadzīves atkritumu poligonā “Janvāri””***

*videokonference Zoom platformā*

Rīgā, 2022. gada 20. oktobrī, plkst. 17:00

**Sanāksmes vadītāja:** SIA “Geo Consultants” vides pārvaldības speciāliste Kristīne Liepiņa

**Paredzētās darbības ierosinātāja pārstāvis:** SIA “Atkritumu apsaimniekošanas sabiedrība “PIEJŪRA”” vides pārvaldības speciālists Ģirts Tiļļa

**Sanāksmes dalībnieki:**

Kristīne Liepiņa SIA “Geo Consultants” vides pārvaldības speciāliste

Ģirts Tiļļa SIA “Atkritumu apsaimniekošanas sabiedrība “PIEJŪRA”” vides pārvaldības speciālists

Aija Svarinska Talsu novada pašvaldības Īpašumu pārvaldības daļas vides speciāliste

**Protokola sagatavotāja:** Kristīne Liepiņa

**Darba kārtība:** Sākotnējā sabiedriskā apspriešana ietekmes uz vidi novērtējuma ietvaros paredzētajai darbībai “Jaunas atkritumu apglabāšanas krātuves izveidei cieto sadzīves atkritumu poligonā “Janvāri”, Laidzes pagastā, Talsu novadā” (turpmāk - IVN).

**Sanāksmes vadītāja K. Liepiņa:** atklāj sanāksmi plkst. 17.03, nosauc sanāksmes tēmu un iepazīstina ar plānoto darba kārtību.

K. Liepiņa prezentācijā īsi iepazīstina ar IVN procedūru, tostarp ar plānoto sākotnējās sabiedriskās apspriedes norises kārtību, tai skaitā par rakstisku priekšlikumu iesniegšanas laiku. Īsumā sniedz informāciju par paredzētās darbības ierosinātāju. Tiek sniegta galvenā informācija par jaunās atkritumu apglabāšanas krātuves izveidi, tās plānoto atrašanās vietu, ieskatu būvniecības darbos, krātuves uzbūvē, kā arī informāciju par atkritumu novietošanu plānotajā jaunajā krātuvē. Prezentācijas noslēgumā K. Liepiņa informē par jautājumu uzdošanas iespējām, kā arī aicina izteikt savu viedokli un rekomendācijas, tai skaitā rakstiski, norādot, ka priekšlikumi tiks apkopoti un iesniegti Vides pārraudzības valsts birojam (turpmāk - VPVB). Secīgi sākotnējās sabiedriskās apspriedes ietvaros saņemtos rakstiskos priekšlikumus VPVB izvērtēs gatavojot paredzētās darbības IVN novērtējuma programmu.

Pēc prezentācijas dalībnieki tiek aicināti pāriet uz jautājumu/diskusiju sadaļu.

**Diskusiju daļa:**

A. Svarinska: Cik ilgs ir plānots šis process?

K. Liepiņa: Pēc sabiedriskās apspriedes apkopojam rezultātus, sniedzam VPVB, attiecīgi VPVB sagatavo programmu. Tālāk saņemot programmu jau būs skaidri zināmas prasības kas vērtējams IVN, piemēram trokšņi, smaku emisijas, putnu pētījumi u.c.. Tas viss detālāk pēc programmas saņemšanas, nākamgad mēģināsim iekļauties.

Ģ.Tiļļa: Parasti gada laikā var mēģināt iekļauties.

Vairāk jautājumu nav. Sanāksme tiek slēgta atgādinot par iespējām uzdot jautājumus rakstiski.

Sanāksmes vadītāja K.Liepiņa slēdz sanāksmi plkst. 17.29.

Protokolu sagatavoja: Kristīne Liepiņa \_\_\_\_\_\_\_\_\_\_\_\_\_